《次韵欧阳叔向寺丞早春呈周子发知县》
宋代·王庭圭

冰底涓涓已作声，晓看春色上芜城。江南楼阁烟中出，槛外山川翠欲萌。

梅点宿妆凝笑靥，柳摇新绿换枯茎。化权初入东风手，莫使阶前草乱生。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。